
          Nicolae robu

Industriale şi Relaţionare cu Mediul Economic
Nr. SC2017 – 
REFERAT 

pentru modificarea şi completarea HCLMT nr. 193/10.05.2016 privind aprobarea “Strategiei Integrate de Dezvoltare 2014-2020 a Polului de Creştere Timişoara”
Strategia Integrată de Dezvoltare a Polului de Creştere Timişoara, aprobată prin HCLMT nr. 193/10.05.2016 privind aprobarea “Strategiei Integrate de Dezvoltare 2014-2020 a Polului de Creştere Timişoara”, denumită în continuare SIDU, constituie condiţia de bază pentru acordarea finanţării prin intermediul axei prioritare 4 Sprijinirea dezvoltării urbane durabile a POR 2014-2020. 
Ulterior aprobării Strategiei Integrate de Dezvoltare Urbană de către Consiliul Local Timişoara, au apărut modificări ale actelor normative care stau la baza elaborării acesteia care au condus la unele neconcordanţe în ceea ce priveşte utilizarea titlului Strategiei în diverse documente, motiv pentru care Agenţia pentru Dezvoltare Regională Vest a transmis o solicitare de clarificări cu privire la SIDU în cadrul etapei de verificare a conformităţii administrative şi admisibilităţii. 
Prin adresa nr. 3138/13.03.2017 de la Structura de Sprijin pentru Dezvoltare Urbană din cadrul ADR Vest, înregistrată la Primăria Timişoara cu nr. CDD2017- 92/14.03.2017, şi e-mailul înregistrat cu nr. CDD2017-92/14.03.2017, ataşate prezentului referat, se solicită efectuarea unor modificări şi completări ale SIDU, respectiv a Părţii V a SIDU - Managementul implementării  strategiei  integrate.

Prin Referatul nr. SC2017-4514/24.02.2017 al Direcţiei Dezvoltare şi Referatul nr. SC2017-14665/15.06.2017 al Direcţiei Generale de Urbanism şi Dezvoltare Urbană, ataşate prezentului referat, s-au făcut propuneri de modificare/includere/eliminare a unor proiecte în/din Lista de proiecte care face parte din Anexa la HCLMT nr. 193/10.05.2016. 
Propunerile de modificare/includere/eliminare a unor proiecte în/din Lista de proiecte, menţionate mai sus, au fost avizate de către Agenţia pentru Protecţia Mediului Timiş prin adresa nr. 3060/17.07.2017 de la Agenţia pentru Protecţia Mediului Timiş.
Având în vedere cele expuse mai sus, precum şi necesitatea actualizării unor capitole ale Strategiei şi a găsirii unei modalităţi de utilizare unitară a titlului Strategiei pe viitor,

Propunem spre aprobare următoarele:

· Se modifică Anexa-SIDU la HCLMT nr. 193/10.05.2016, aprobată prin Art. 1 al HCLMT nr. 193/10.05.2016, după cum urmează:
- se modifică Partea V a Strategiei Integrate de Dezvoltare Urbană - Managementul implementării  strategiei  integrate şi Portofoliul de proiecte al acesteia şi se înlocuiesc cu Anexa care va face parte integrantă din hotărâre, restul Strategiei rămânând nemodificată.
· Se modifică Art. 2 al HCLMT nr. 193/10.05.2016 şi va avea următorul cuprins:

„Art. 2. Se împuterniceşte Preşedintele Asociaţiei de Dezvoltare Intercomunitară „Polul de Creştere Timişoara” să efectueze eventualele modificări/actualizări ale listei de proiecte prevăzute în Strategia Integrată de Dezvoltare Urbană a Polului de Creştere Timişoara. Modificările/actualizările listei de proiecte vor fi transmise autorităţilor competente conform Documentului Cadru de Implementare a Dezvoltării urbane durabile – Axa prioritară 4 Sprijinirea Dezvoltării Urbane Durabile.”
· Expresiile „Strategia Integrată de Dezvoltare 2014-2020 a Polului de Creştere Timişoara”, „Strategia Integrată de Dezvoltare 2015-2020 a Polului de Creştere Timişoara”, „Strategia Integrată de Dezvoltare Urbană 2015-2023 a Polului de Creştere Timişoara” şi altele asemenea, utilizate în cuprinsul HCLMT nr. 193/10.05.2016, inclusiv în Anexa acesteia, precum şi în cuprinsul documentelor întocmite în baza HCLMT nr. 193/10.05.2016,  se vor citi „Strategia Integrată de Dezvoltare Urbană a Polului de Creştere Timişoara”.

· Strategia Integrată de Dezvoltare Urbană a Polului de Creştere Timişoara, aprobată prin HCLMT nr. 193/10.05.2016 şi modificată prin prezenta hotărâre, acoperă perioada de implementare 2014-2023.

· Restul articolelor din Hotărârea Consiliului Local nr. 193/10.05.2016 rămân nemodificate.

